आकापुल्को
एक इच्छा माँगो।
ठीक है, हमें यह तुरंत खाकर घर लौटना चाहिए
वरना तुम्हारी दूसरी माँ को ईर्ष्या होने लगेगी।
पर मुझे अब भी काफ़ी कुछ जानना है,
जैसे हुलिआ को किस करने के बाद क्या हुआ,
या नानी की आँखों के ऑपरेशन का क्या हुआ?
और नए साल की पार्टी?
-इसमें काफ़ी समय लग जाएगा। -चिंता न करो। मैं जल्दी बताऊँगा।
डिनर के बाद अगली सुबह,
हमारा परिवार तुम्हारी नानी की आँखों के ऑपरेशन के लिए
मेक्सिको सिटी चला गया।
ऑपरेशन सफल रहा।
सारा रो रही थी।
-वह इतनी ख़ुश थी। -माँ।
चलो भी।
माक्सिमो ही रो रहा था और उसे यह पता है।
-माँ। -जान।
ठीक है, तुम्हारी माँ सही कह रही है।
मैं रो रहा था, पर कारण वह नहीं था।
मैंने अभी-अभी बिल देखा था।
बहुत-बहुत धन्यवाद, डॉक्टर।
इस हफ़्ते मेरी पदोन्नती होगी।
वादा करता हूँ मैं मार्च तक बकाया भुगतान कर दूँगा।
ठीक है, पर अगर तुमने तीन महीनों में भुगतान नहीं किया,
तो मैं उसका मोतियाबिंद लौटा दूँगा।
क्या?
हम घर पहुँचे और मैं नए साल की
पूर्वसंध्या की सुबह को काम पर वापस गया।
तुम्हारी माँ के बारे में सुनकर बेहद ख़ुशी हुई।
पर सबसे ज़रूरी बात है कि तुमने और हुलिआ ने किस किया!
यह शानदार है।
उसके बाद क्या हुआ?
उसके बाद, उसने कहा…
मुझे जाना होगा। मुझे सोचने के लिए कुछ समय चाहिए।
और हम दोनों को इसका मतलब पता है।
नहीं। हमें नहीं पता।
उसका यह मतलब था कि…
मुझे जाना है।
मुझे अपने मूर्ख बॉयफ्रेंड से रिश्ता तोड़ने के लिए कुछ समय चाहिए
ताकि तुम और मैं हमेशा के लिए साथ रह सकें।
तो क्या उसने रिश्ता तोड़ लिया होगा?
उम्मीद तो है। देखो मैंने उसके लिए मेक्सिको सिटी में क्या खरीदा।
वाह!
अपनी औकात से ज़्यादा कीमती तोहफ़ा देना ही
"प्यार का इज़हार" करने का बेहतरीन तरीका है।
और तुम्हारा क्या?
डिनर के बाद लोरेना के साथ डेट कैसी गई?
बुरी।
ठीक है, मेमो।
आज रात मेरा बॉयफ्रेंड बनने के लिए धन्यवाद। अलविदा।
मैंने उसे बताने की कोशिश की कि वह नाटक था।
पर उसके बाद से ही,
लुपे मुझे लोरेना के साथ एक सेकंड भी अकेले बिताने नहीं दे रही है।
मुझे नए साल की पूर्वसंध्या की पार्टी में लोरेना के साथ समय बिताने का तरीका ढूँढना पड़ेगा।
आज का दिन हम दोनों के लिए बेहतरीन दिन है।
मुझे पदोन्नती मिलेगी, और आज रात, मध्यरात्रि को,
हम दोनों अपनी पसंदीदा लड़कियों के साथ होंगे।
या कोशिश करते हुए मारे जाएँगे।
मैं गंभीर हूँ। लुपे सच में मुझे मार सकती है।
वादा करो कि तुम मेरी बहनों का ख़याल रखोगे।
लास कोलिनास
-फिर मुझे चैड दिखा। -माक्सिमो!
और वह गुस्से में दिख रहा था।
तुम्हारी कमी काफ़ी खली, "हर्मीगो।"
या शायद वह गुस्से में नहीं था।
-तो तुम कैसे हो? -मैं झूठ नहीं कहूँगा, काफ़ी कठिन रहा है।
अरे, बेचारे।
ख़ैर, हिम्मत रखो। तुम्हारा दिल इससे ज़रूर उबरेगा।
मेरा दिल? नहीं, मेरा दिमाग़ परेशान है।
मैं हुलिआ के लिए स्पैनिश सीखने की कोशिश में हूँ। यह बेहद कठिन है।
जैसे, मैंने सोचा था हर अंग्रेज़ी शब्द के पीछे "ओ" लगाने से स्पैनिश बन जाएगा,
पर पता चला है, यह इससे ज़्यादा पेचीदा है।
हुलिआ, तुम्हारी गर्लफ्रेंड?
हाँ। तो एक बात बताओ।
तो… "सिएम्प्रे" का मतलब "हमेशा के लिए" है, है न?
और "सिएम्प्रे" का मतलब "सदैव" भी है।
तो तुम "सदैव और हमेशा के लिए" कैसे कहोगे?
सिएम्प्रे और सिएम्प्रे।
दोस्त, तुम्हारी भाषा हास्यस्पद है।
अंग्रेज़ी उससे भी बदतर है।
"वहाँ," "उनका" और "वे" सभी अलग-अलग शब्द हैं।
ग्रूम वह होता है जिसकी शादी होती है, पर घोड़े की देखरेख को भी ग्रूम ही कहते हैं।
यह बचकाना नहीं है?
तो, हुलिआ ने अब तक चैड से रिश्ता तोड़ने का निर्णय नहीं लिया था।
मैं बड़ी उलझन में था।
माँ, फ्रैंक सिनात्रा आया है।
नहीं। यह मैं हूँ, इस्तेबान।
मुझे लगा तुम्हारी पट्टियाँ अब तक खुल गई होंगी।
अभी नहीं। एक और रात बाँधे रखना होगा।
ठीक है। ख़ैर, बस बता दूँ, मैं बहुत सुंदर लग रहा हूँ।
मैं तुम्हारे लिए फूल लेकर आया हूँ। मैंने नया सूट पहन रखा है।
मैंने बाल भी काटे हैं। मैं ज़्यादा लंबा हूँ।
और अब मेरी आँखें नीली हैं।
रुको। यह रहे फूल।
धन्यवाद।
नोरा।
मेरे लिए यह कहना कठिन है, पर मुझे साहस करना होगा।
तुम मेरी भावनाओं से अवगत हो।
मुझे नए साल की पूर्वसंध्या तुम्हारे साथ बिताकर बेहद ख़ुशी होगी,
पर मैं चाहूँगा कि तुम मुझे ख़ुद आमंत्रित करो।
मुझे जानना है कि तुम्हें सच में दिलचस्पी है या नहीं।
तो, तुम्हें पता है मैं कहाँ मिलूँगा। अब मैं चलता हूँ।
पर, अगर तुम्हें नहीं पता,
तो मैं शाम छह बजे तक बस डिपो में रहूँगा, ठीक है?
और मुझे पैदल घर पहुँचने में दस मिनट लगते हैं।
फिर उसके बाद, मैं घर पर रहूँगा। ठीक है।
-ठीक है। मुझे निकाला जा रहा है। -अलविदा।
-मैं चलता हूँ। धन्यवाद। -अलविदा।
माँ।
मुझे आपको कुछ बताना है।
उम्मीद है कहोगे कि "उस रात पोसादा से चले जाने के लिए माफ़ करना।"
शायद तुम मुझे चोट पहुँचाने की कोशिश में थे,
पर दरअसल, तुमने उन सबको चोट पहुँचाई जिन्होंने मुझे गाते हुए नहीं सुना।
नहीं। आज रात मैं हुलिआ को प्रोपोज़ करूँगा,
और इसके लिए मुझे हमारी पारिवारिक अँगूठी चाहिए।
क्या मैं बाद में तुम्हारा मन बदल सकती हूँ?
अभी मैं निवेशकों से मिलने वाली हूँ
जिससे हमारे रिसॉर्ट की क़िस्मत का निर्णय होगा।
तो माफ़ करना अगर मेरा ध्यान विचलित है।
माँ, मैं इस बारे में गंभीर हूँ।
मैं भी गंभीर हूँ।
-मुझे जूलिया पसंद है। बेहद। -हुलिआ।
पर तुम उसे केवल इसलिए डेट कर रहे हो क्योंकि वह तुम्हारे सामने है।
उसी तरह जैसे तुम रेस्टोरेंट में ब्रेड खाकर पेट भर लेते हो।
-जूलिया ब्रेड की तरह है। -हुलिआ।
नहीं। एक दिन आपने पूछा था कि मुझे ज़िंदगी में क्या चाहिए,
और मैंने इस बारे में सोचा।
और जवाब है हुलिआ।
पक्का तुम यही सोचते हो,
पर मैं चाहूँगी मेरा जनरल मैनेजर बेहतर निर्णय ले।
तो फिर, शायद आपको किसी नए जनरल मैनेजर की ज़रूरत है।
डॉन पाब्लो।
आप ठीक हैं?
माफ़ करना, माक्सिमो।
नया साल हमेशा मेरे लिए कठिन समय होता है।
अब, मैं तुम्हारे लिए क्या कर सकता हूँ?
यह पूल संचालन के प्रमुख के लिए उस पदोन्नति के बारे में है।
मेरी माँ की आँख की सर्जरी काफ़ी महँगी थी।
हमें अतिरिक्त पैसे की ज़रूरत है।
तो, मैं कब ज़्यादा पैसे कमाना शुरू करूँगा?
शायद मैंने तुम्हें पूरी बात नहीं बताई।
वह पदोन्नति निश्चित नहीं है।
क्या?
अंत में, यह डायेन का निर्णय होगा।
और एक अन्य उम्मीदवार भी है।
कौन?
हेक्टर।
पर मुझे इसकी ज़रूरत है, डॉन पाब्लो।
और, मैं हर मामले में हेक्टर से बेहतर हूँ।
हाँ।
मैं डायेन को कैसे साबित करूँ कि मैं इसका ज़्यादा हक़दार हूँ?
वह कुछ निवेशकों को रिसॉर्ट का दौरा करवाने वाली है,
जिसकी शुरुआत पूल से होगी।
अगर तुम उसकी मदद कर पाए, तो वह तुम्हें पदोन्नति दे देगी।
मैं हुलिआ को बताने को बेसब्र था कि मैं उससे कितना प्यार करता था
और जानना चाहता था कि वह क्या महसूस कर रही थी।
पर मैंने इंतज़ार करने का निर्णय लिया।
मैं अब भी उस पल के बारे में सोचता हूँ, ह्यूगो।
क्या होता अगर मैं हुलिआ के पास जाकर उससे बात करता?
बीच रेंटल्स रात 10 बजे
डायेन, हमें ख़ुशी है कि तुम्हारा परिवार इस रिसॉर्ट का मालिक है,
पर हमारे निवेशकों को चिंता है कि तुम अमरीका से हो।
वे ऐसे व्यवसाय पसंद करते हैं जो उनके स्थानीय समुदायों को अवसर देते हैं
और मेक्सिकन और सभी लैटिन अमरीकियों के हित के लिए काम करते हैं।
वैसे, सच कहूँ तो, मुझे ऐसा लगता है कि मैं स्थानीय समुदाय की सदस्य हूँ।
अरे, सच में? तो बताओ, इस शहर की कौन सी चीज़ तुम्हें सबसे ज़्यादा पसंद है?
लास कोलिनास में स्वागत है।
हमारे अथितियों को हमारे सीफ़ूड टावर बेहद पसंद हैं,
तो मैंने आपके लिए उसकी व्यवस्था की है।
अरे, तुम कितने विचारशील हो।
माक्सिमो हमारे बेहतरीन कर्मियों में से एक है।
डायेन, मुझे अनुमति है?
लास कोलिनास हमारे समुदाय के लिए एक वरदान रहा है।
जब मेरी माँ को पता चला कि मुझे यहाँ नौकरी मिली है,
तो यह हमारे लिए एक बहुत ही धार्मिक क्षण था।
हम अभी-अभी मेक्सिको सिटी से लौटे हैं।
डायेन की उदारता की वजह से ही वह अपने आँखों की सर्जरी करवा सकी।
अरे, यह सुनकर बेहद ख़ुशी हुई।
यह बताने के लिए धन्यवाद, माक्सिमो।
विश्वास कीजिए, यह लड़का काफ़ी तरक्की करेगा।
धन्यवाद, डायेन।
उम्मीद है, रात के अंत तक, मैं आपको दिखा सकूँगी
कि यहाँ लास कोलिनास में हम एक विशाल परिवार की तरह हैं।
अपनी पदोन्नति सुनिश्चित करने के बाद, अब मैं हुलिआ पर ध्यान केंद्रित कर सकता था।
तुम जा रही हो?
हाँ, मुझे पार्टी के लिए तैयार होना है।
-पर मुझे तुम्हें काफ़ी कुछ बताना है। -मुझे भी। पर क्या हम रात को बात कर सकते हैं?
बेशक़। मैं ही तुम्हारी शानदार टेबल पर पानी परोसूँगा।
तो मैं सुनिश्चित करूँगी कि मुझे प्यास लगी हो।
और फिर वह चली गई।
काश मुझे पता होता कि वह उस दिन क्या सोच रही थी।
वैसे, मुझे पता है।
तुम्हें याद नहीं है?
अगले कुछ सालों में, हुलिआ और मैं काफ़ी करीब आ गए थे।
तो उस दिन हुलिआ क्या सोच रही थी?
वैसे, बालकनी में तुम्हारे चूमने के बाद ही इसकी शुरुआत हुई।
मुझे जाना होगा। मुझे सोचने के लिए कुछ समय चाहिए।
हुलिआ ने दोषी महसूस किया।
उसने किसी ऐसे को चूमा जो उसका बॉयफ्रेंड नहीं था।
पर वह उलझन में भी थी।
जैसा कि उसने मुझे बाद में बताया था, चैड उससे प्यार करता था,
पर माक्सिमो उसे समझता था।
वह क्या करती? और फिर…
हुलिआ।
-ए। हम बात कर सकते हैं? -हाँ।
देखो, मैं नहीं चाहता कि हमारे बीच कोई राज़ रहे।
बेशक़ नहीं। क्यों?
यह ड्रेस वाला विचार माक्सिमो का था, ठीक है? उसी ने सब कुछ किया।
मुझे झूठ नहीं कहना चाहिए था कि यह मेरा विचार था।
बात यह है कि मुझे पता है मैं तुम्हारे लायक नहीं हूँ।
मैं कभी नहीं था।
शायद मेरे बाल अच्छे हैं, पर बस इतना ही है।
पर मैं कोशिश कर रहा हूँ, ठीक है? मैं कोशिश कर रहा हूँ।
और तुम वह इकलौती इंसान हो जो यह समझती है
और हमेशा मुझसे निराश नहीं होती है।
मुझे बाकी लोगों की चिंता करना छोड़कर
बस तुम्हारे लायक बनने की कोशिश करनी चाहिए।
तो क्या हम अतीत को भूलकर नई शुरुआत कर सकते हैं?
धन्यवाद।
मुझे तुमसे प्यार है।
एक तरफ़, चैड था,
समर्पित, ईमानदार, अमीर,
पर वह कभी हुलिआ को समझ नहीं पाएगा।
और दूसरी तरफ़, मेरा भाई था।
माँ, आप इस्तेबान को एक मौका क्यों नहीं देती हैं?
अरे, चलो भी। तुम उससे आसक्त हो। शायद तुम्हें ही उसे डेट करना चाहिए।
-आपको वह पसंद है न? -हाँ।
बात यह है कि मुझे पता नहीं यह सही है या नहीं।
-यहाँ आइए। वह नीचे रखिए। -क्या हुआ?
हम डैड से बात करेंगे।
-इतना परेशान करती हो। -माक्सिमो, यहाँ आओ।
डैड, माँ आपसे प्यार करती है और हमेशा आपको याद करती है।
पर वह उदास भी है क्योंकि वह आपके बिना अकेली है।
कृपया आप उन्हें बताएँगे कि उन्हें अकेले रहने की ज़रूरत नहीं है
और आप चाहते हैं कि वह ख़ुश रहें?
कोई बात नहीं।
हाँ, जानती हूँ।
मैं यह ज़रूर करूँगी।
धन्यवाद।
हह?
आपको लगता है कि मुझे एक वेस्पा लेनी चाहिए?
ए। जैसी आपकी मर्ज़ी!
उन्होंने ऐसा नहीं कहा।
सन 1984 की आख़िरी रात सबके लिए एक बड़ी रात होने वाली थी।
आ गई थी वह। हमेशा की तरह बेहद सुंदर।
मैंने पूरा दिन उससे बात करने का इंतज़ार किया था और अब आख़िरकार हम…
नहीं।
सभी ध्यान दें।
मैं चाहती हूँ आप किसी ऐसे से मिलें जो मेरे बेटे के लिए बहुत ख़ास है
और, बेशक़, मेरे लिए भी।
यह हमारी हुलिआ है।
यह कोलंबिया से है, और मेरे बेटे की गर्लफ्रेंड है।
जब लोग कहते हैं कि हमने लैटिन अमरीकी परंपराओं को अपनाया है,
मैं कहती हूँ कि हमने सच में अपनाया है।
अरे, हुलिआ। इन्हें हमारे व्यवसाय के बारे में बताओ
-जो हम मिलकर करने वाले हैं। -हाँ।
चैड, ज़रा सुनोगे?
जान, मेरे पास तुम्हारे लिए कुछ है।
-पारिवारिक अँगूठी। पर मुझे लगा... -मैंने इस बारे में सोचा।
तुम सही हो। तुम्हें अपने एहसास बेहतर पता हैं।
अगर वह हुलिआ ही है, तो तुम्हें उसे प्रोपोज़ करना चाहिए।
वाह। पता नहीं मैं क्या कहूँ।
वैसे, तुम यह कैसे करोगे?
पता नहीं। मैं बस...
मैंने… सोचा कि ज़्यादा शोरगुल न करूँ, सामान्य रखूँ।
मैंने कुछ शब्द भी लिखे हैं।
पक्का वह ठीक ही होगा।
रुकिए, आपका क्या मतलब है?
पता नहीं। मैं सोच रही थी कि वह इससे ज़्यादा की हक़दार है।
लोरेना?
लोलो?
तुम दोनों सोचते हो कि तुम एक-दूसरे को गुप्त संदेश भेजोगे,
और मुझे पता भी नहीं चलेगा?
मैंने तुमसे कहा था कि लोरेना मेरी ज़िंदगी की सबसे महत्वपूर्ण इंसान है।
वह मेरी इकलौती बहन की इकलौती बेटी है, और तुमने उसे धोखा दिया।
नहीं, मैंने कहा न! ऐसी बात नहीं है।
क्या डिनर में वह लड़की तुम्हारी डेट थी?
-हाँ। पर मैं बस नाटक कर रहा था... -वह तुमसे प्यार करती है?
हाँ, बेशक़।
वह मेरे लिए पागल है।
मैंने उसके लिए एक अनुकरणीय पुरुष बनने की कोशिश की, पर वह...
बस! मैं अपनी भांजी को किसी शातिर डॉन हुआन के चक्कर में नहीं फँसने दूँगी
जो महिलाओं को अपनी तरफ़ आकर्षित करता हो।
आप मेरे बारे में ऐसा सोचती हो?
वादा करो तुम उससे दूर रहोगे।
वरना मैं तुम्हारे टुकड़े-टुकड़े कर दूँगी,
और यह बस शुरुआत होगी।
समझे?
समझ गया।
-पर मैं वादा नहीं कर सकता। -क्या?
आप दिल के साथ ज़ोर-ज़बरदस्ती नहीं कर सकते, लुपे।
मैं लोरेना को बेहद पसंद करता हूँ और... और वह भी मुझे पसंद करती है।
तो मैं देखूँगा कि हमारा रिश्ता कहाँ तक पहुँचेगा।
मैं तुम्हारी हिम्मत की सराहना करती हूँ,
पर भविष्य में सावधान रहना।
इस्तेबान…
…मेरा निमंत्रण स्वीकार करने के लिए धन्यवाद।
-ये तुम्हारे लिए हैं। -वही फूल जो मैंने दिए थे।
यह कितना बढ़िया तोहफ़ा है।
गैब्रिएला।
हे भगवान। रोबेर्ता!
-रोबेर्ता। -हैलो, इस्तेबान।
मैंने माँ को कहकर इसे भी बुलवाया
क्योंकि मैं नहीं चाहती थी कि माक्सिमो की गर्लफ्रेंड नए साल की पूर्वसंध्या को अकेली रहे।
बारह बजने वाले हैं।
डायेन, आज शाम सब कुछ शानदार रहा है।
सुनकर ख़ुशी हुई।
पर शानदार से ख़ुश क्यों हों जब हम बेहतरीन बन सकते हैं?
तुम्हारी मदद से, सोचो हमारी क्षमताएँ कितनी बढ़ेंगी।
अरे, क्या ये अँगूर हैं? मैंने ये नहीं मँगवाए।
ये नए साल के जश्न के लिए हैं
और "सौभाग्य के 12 अँगूर" के नाम से जाने जाते हैं।
मुझे यह स्थानीय परंपराएँ बेहद पसंद हैं।
यह हमारे होटल की वार्षिक परंपरओं में से एक है, इस साल से।
ये अँगूर साल के 12 महीनों के प्रतीक हैं।
मध्यरात्रि को हर घंटी के साथ एक अँगूर अपने मुँह में डालिए।
अगर आपने सारे खा लिए, तो आपकी 12 इच्छाएँ पूरी होंगी।
इससे याद आया, मुझे एक ख़ास घोषणा करनी है।
यहाँ लास कोलिनास में, हम सहकर्मियों से बढ़कर हैं।
हम परिवार हैं।
इसलिए मुझे पूल क्षेत्र में
इस ख़ास पदोन्नति की घोषणा करके ख़ुशी हो रही है।
देवियों और सज्जनों,
यह जाम पूल विभाग के हमारे नए प्रमुख के नाम,
हेक्टर वलेरो।
हे भगवान।
डायेन, धन्यवाद।
मैं इतना उत्साहित हूँ कि तुम्हें अभी चूम सकता हूँ।
वह पदोन्नति मुझे मिलनी चाहिए थी।
मैंने वह अर्जित की थी। मैंने वह सब किया जो आपने कहा था।
तुम्हारी क़िस्मत ज़रूर चमकेगी, माक्सिमो।
तुम्हें धीरज रखना होगा।
आपने मेरी सिफ़ारिश नहीं की, है न?
मुझे तुम्हारा सुर पसंद नहीं आया।
हम कल बात करेंगे।
बेहतर नौकरी हाथ से निकल गई थी।
माक्सिमो।
पर चंद मिनट बचे थे,
और कम से कम मैं उस लड़की के साथ हो सकता था जिससे मुझे प्यार था।
क्या हुलिआ गोंज़ालेज़ यहाँ मंच पर आएगी?
हुलिआ गोंज़ालेज़।
चलिए। सभी तालियाँ बजाइए। देखिए। क्या वह सुंदर नहीं है?
हुलिआ…
तुम इतनी कमाल की लड़की हो,
और मैं बहुत आभारी हूँ कि तुम मेरी ज़िंदगी में हो।
मैं तुम्हारे साथ बेहद ख़ुश रहता हूँ,
और तुम्हारे बिना इस ज़िंदगी की कल्पना भी नहीं कर सकता।
और मैं सुनिश्चित करना चाहता हूँ कि कल्पना करनी भी न पड़े।
मैं तुमसे बेहद प्यार करता हूँ,
सदैव से और हमेशा के लिए।
हुलिआ गोंज़ालेज़ पादीया, मुझसे शादी करोगी?
उसने सिर हिलाया! यानी हाँ है!
मैंने कहा था लास कोलिनास में हम सब एक परिवार हैं।
पर सच में, मैं बेहद ख़ुश हूँ।
और चूँकि जल्द ही हम हमारे गिफ़्ट शॉप में तुम्हारी ड्रेस बेचेंगे,
इससे तुम मेरी व्यापारिक भागीदार और बेटी हो।
अरे, हाँ।
और अब, वह अँगूर तैयार रखें
क्योंकि सन 1985 आने वाला है…
डायेन, लास कोलिनास में निवेश करना हमारे लिए सम्मान की बात होगी।
यह मेरा सौभाग्य है।
सालों साथ काम करने के नाम।
तुम ठीक हो?
हाँ। मैं ठीक हूँ।
मैं बस हैरान हो गई थी।
मैं इतने सारे लोगों के सामने ना नहीं कहना चाहती थी, पर…
शायद मेरा जवाब हाँ ही होगा, पर हमें इस पर चर्चा करनी होगी।
यह रहे अँगूर!
…तेरह, 12…
…ग्यारह, दस, नौ, आठ, सात…
मुझे लगा हमें अकेले मिलने का मौका ही नहीं मिलेगा।
…छह, पाँच, चार…
…तीन, दो, एक।
नववर्ष की शुभकामनाएँ!
मुझे जाना होगा।
लगता है यहाँ हमारा अगला बड़ा कार्यक्रम शादी होगी।
मँगनी आसानी से टूट जाती है।
मैंने ख़ुद चार बार तोड़ी है।
पहले निवेशकों से निवेश ले लें, फिर इससे निपटेंगे।
समझ गया।
ख़ैर, मैं चलता हूँ, आज का दिन काफ़ी कठिन था।
मैं सोने जा रहा हूँ।
डॉन पाब्लो, नववर्ष की शुभकामनाएँ।
नववर्ष की शुभकामनाएँ।
हेक्टर, अब जब तुम पूल विभाग संभालोगे,
हमें काफ़ी चर्चा करनी है। मेरे साथ चलो।
मेरी रात अब तक बहुत बुरी बीती थी,
पर अब यह और बदतर होने वाली थी।
अचानक, मुझे सब समझ आ गया था।
यह चापलूसी बंद करो।
यह सब मेरी आँखों के सामने हो रहा था।
मुझे समझ आ गया, मेरे पास यह मौका कभी था ही नहीं।
क्योंकि मुझे भनक तक नहीं थी कि वह पहले ही बाज़ी जीत चुका था।
पूरे रिसॉर्ट को पता था,
और मैं ही मूर्ख था।
माक्सिमो।
आख़िरकार। हम बात कर सकते हैं?
मैं बधाई देने के अलावा और क्या कह सकता हूँ?
जानती हूँ। यह अचानक हुआ।
मैं सच में उलझन में हूँ।
तुम्हें कुछ समझाने की ज़रूरत नहीं है।
यह साफ़ है।
तुम और चैड बिना किसी के दख़ल के साथ रहने के हक़दार हो।
-पर उस रात... -उसकी चिंता मत करो।
मैं किसी को कुछ नहीं बताऊँगा।
डरो मत। वह बेशक़ एक ग़लती थी।
उम्मीद है कि तुम सच में ख़ुश रहोगी। तुम इसकी हक़दार हो।
नववर्ष की शुभकामनाएँ।
डैड।
मैं चाहूँगा कि आप अपने पोते, मारिआनो, से मिलें।
मारिआनो।
उन्हें अपने पोते से मिलने का मौका मिला।
हाँ।
उस रात और भी कुछ सरप्राइज़ बचे थे।
सन 1985 के बस दो घंटे बीते थे…
…पर मेरी ज़िंदगी पूरी तरह से बदल चुकी थी।
हेक्टर की जीत।
हुलिआ की सगाई।
तुम इतने प्यारे हो।
डॉन पाब्लो के साथ मेरी लड़ाई।
पर एक दोस्ती नहीं बदली थी।
ए।
देखो तुम्हारे लिए क्या लेकर आया हूँ।
नववर्ष की शुभकामनाएँ।
मुझे हुलिआ और तुम्हारी पदोन्नति के लिए सच में खेद है।
हाँ। छोड़ो भी।
जब हमने यहाँ नौकरी करना शुरू किया था,
मुझे लगा था कि सब प्रत्यक्ष है।
मुझे लगता था कि कुछ लोग अच्छे होते हैं और कुछ बुरे।
पर अब पूरी दुनिया ही... पेचीदा लगती है।
तुमने मुझसे कहा था कि मुझे वहाँ जाना चाहिए जहाँ मेरी ज़रूरत है।
बेशक़ मैंने ही कहा होगा। इतनी समझदारी की बात है।
पर अगर पूरी दुनिया पेचीदा है, और सब केवल ख़ुद के लिए चिंतित हैं,
तो मुझे भी वहीं होना चाहिए जहाँ मैं चाहता हूँ।
अब कोई मेरा फ़ायदा नहीं उठाएगा।
वैसे, मैंने अभी-अभी कुछ वैसा ही किया,
और शायद मैंने ग़लती की।
-लुपे ने मुझे लोरेना को चूमते हुए देखा। -अरे, नहीं।
तुमने लोरेना को चूमा?
यह शानदार है।
पर फिर मैं लुपे से मिला,
और उसने मुझे बताया कि कैसे वह मेरी ज़िंदगी तबाह करेगी।
मैं बहुत डर गया था।
मुझे सच में लॉन्ड्री रूम से निकलने का ज़रिया ढूँढना होगा।
पर…
मैं तुम्हारे लिए यह लेकर आया हूँ।
मेरे डैड का लॉकेट!
इसके बदले तुमने उसे क्या दिया?
कागज़ का वह टुकड़ा जिस पर लोरेना ने अपना नंबर लिखा था।
अच्छा हुआ कि मैंने वह पहले ही याद कर लिया।
अब जब हेक्टर को पदोन्नति मिल गई है, पूल पर एक जगह खाली है।
-नहीं। -हाँ।
कल्पना करो कि हम दोनों रोज़ पूल पर काम करेंगे।
हमने हमेशा से इसी के सपने देखे थे।
मुझे लग रहा है कि 1985 हम दोनों के लिए शानदार होगा।
और इसी तरह उस साल की शुरुआत हुई जिसने मेरी ज़िंदगी बदल दी।
पर शायद आज के लिए इतना काफ़ी है।
अब तुम्हारे घर लौटने का समय है।
अंकल, आपको डॉन पाब्लो की अंत्येष्टि में जाना चाहिए।
माक्सिमो, ह्यूगो सही कह रहा है।
तुम्हें जाना चाहिए।
मुझे पता है कि तुम्हें डर है कि पता नहीं वहाँ किस चीज़ का सामना होगा,
पर डॉन पाब्लो और उनके बेटे के बारे में सोचो।
देर से ही सही, पर उसने रिश्ते सुधारे।
तुम्हें भी देर नहीं हुई है।
ठीक है। मैं एक ही शर्त पर जाऊँगा।
ह्यूगो को मेरे साथ चलना होगा।
-क्यों? -सुरक्षा के लिए।
शायद ढाल के रूप में इसका इस्तेमाल करना पड़े।
क्या?
मैं जा सकता हूँ, माँ? कृपया?
-हाँ। -हाँ!
-येय! -हाँ!
तो, मैं उन सभी लोगों से मिल सकूँगा
जिनके बारे में आपने दिन भर बताया?
मेमो और हेक्टर और लुपे और बाकी सारे?
शायद, हाँ।
और जब आप हुलिआ को दोबारा देखेंगे, तो उससे क्या कहेंगे?
अरे, एक सेकंड रुकिए।
क्या चैड और हुलिआ अब भी शादीशुदा हैं?
हम प्राइवेट जेट में इस पर चर्चा कर सकते हैं।
माफ़ करना? प्राइवेट जेट?
डॉन पाब्लो की अंत्येष्टि मेक्सिको में है।
यह अच्छा समय होगा कि तुम बहाने बंद करो
और आख़िरकार थोड़ी स्पैनिश सीखो।
हाँ, अंकल। हाँ।
-शुभरात्रि। -शुभरात्रि।
जन्मदिन मुबारक हो, बेटे।
आपसे प्यार है, अंकल।
मुझे भी। बहुत ज़्यादा।
-तुमसे प्यार है। -मुझे भी।
बस यही समझ नहीं आ रहा है कि हुलिआ का क्या करूँ।
चिंता मत करो।
तुम माक्सिमो गायार्दो हो।
तुम्हें जो भी चाहिए, हमेशा वह हासिल करने का ज़रिया ढूँढ लेते हो।
यह सच है, है न?
यह तो बस शुरुआत है।
बेहतर होगा सभी तैयार हो जाएँ, क्योंकि हम आ रहे हैं।
उप-शीर्षक अनुवादक: मून कलिता